JUMAL KÕNELEB
Tere jälle!
Täna tahame jälle julgustada neid, kes on haiged või kannatavad valu.
Jeesus saab nimelt aidata.
Igaüks või enamik meist, kes kannatavad mõne vaevuse käes,
kasutavad mingit ravimit.
Ka Piibel räägib ravimist,
aga see on midagi muud kui lihtsalt mõni tablett.
See on siiski sama tõhus
ja me tahame sind täna julgustada leidma seda tervendavat ravimit.
Vägev! - Aamen.
Jeesuse puudutus on alati ja igal korral tervendav. - Aamen.
Iga kord, kui tõstame pilgu Temale ja meenutame Teda;
kui argielu vältel kasvõi sekundi murdosa jooksul
meenub meile, et Ta on meiega ja Issand elab minu sees;
iga kord, kui läheme Tema Sõna juurde,
siis Temaga kohtumine on alati tervendav. - Aamen.
Seda on imeline teada, sest kui oleme haiged ja valudes
ja meil on erinevad väljakutsed, siis on olukord tõesti keeruline.
See on olukord, mis ahistab ja mis toob enesega kaasa hirmu,
see võib olla me elu kõige raskem, isegi eluohtlik aeg või olukord.
Siis on imehea meelde tuletada, et Jeesuse puudutus ja kohtumine,
mille läbi Ta on meie lähedal ja meiega koos,
see lähenemisviis meile on alati armastuse tee.
Tema puudutus on armastuse ja valguse puudutus.
Tema puudutus on vabastav ja terviklikuks tegev puudutus.
Tema puudutus on alati tervendav puudutus.
On imeline meeles pidada, ettervenemine on sageli protsess.
Ka ravimeid kasutades võtab protsess sageli aega.
Pole vahet, kui kiiresti või mil viisil tervis tuleb.
Võime iga päev minna erinevate vaevuste ja muredega Tema ette.
Ta tahab alati aidata. Ta tahab iga kord aidata.
Täna tahame rääkida sellest,
et võime näiteks ülistust kuulates kogeda imelist Püha Vaimu ligiolu.
Kui oleme koguduses, võime tunda sooja rahutunnet.
Kirikusse minnes tunned sageli
otsekui käegakatsutavat rahu atmosfääri.
Pühaduse atmosfääri. See ongi Jumala ligiolu.
Jumala ligiolu ongi selline lihtne asi.
Me ei tunne kaugeltki mitte iga kord midagi Issanda ette tulles.
Vahel üldse mitte midagi.
Ja alati pole ka võimalik leida suuri tervendusjutlustajaid.
Argipäeva keskel ei ole tunnet, et Jeesus oleks siin kusagil.
Kui mul on valud või pean minema haigalsse,
kui saan arstilt teada diagnoosi, siis see hetk on keeruline.
Siis tekib tunne: "Issand, kus Sa ometi oled?"
Miski ei tekita tunnet, et Jeesuse abi oleks kusagil.
Mida me siis teeme?
Kas peaksime otsima lähima kiriku ja jooksma sinna pastori jutule?
Mida me teeme?
Meid on väga palju aidanud üks võti.
See leidub Johannese evangeeliumi esimeses peatükis. Kas pole? - On.
See on nii oluline asi mõista.
Kui seda mõistame, saame abi ka argipäeval,
ükskõik millise olukorra jaoks.
Kas loeksid selle ette?
Johannese evangeliumi esimene peatükk kirjutab:
"Alguses oli Sõna
ja Sõna oli Jumala juures ja Sõna oli Jumal."
Siin nimetatakse Sõna isikuks.
"Seesama oli alguses Jumala juures.
Kõik on tekkinud tema läbi
ja ilma temata ei ole tekkinud midagi."
Me teame, et Jumal lõi maailma Sõna läbi.
"Mis on tekkinud Tema kaudu, oli elu."
Hakkame juba mõistma, et Johannes räägib Jeesusest.
"...ja elu oli inimeste valgus.
Ja valgus paistab pimeduses, ja pimedus ei ole seda omaks võtnud."
Loen edasi salmist 14:
"Ja Sõna sai lihaks ja elas meie keskel,
ja me nägime tema kirkust nagu Isast Ainusündinu kirkust,
täis armu ja tõde."
Johannes räägib Sõnast ja Jeesusest läbisegi
nagu ühest ja samast.
Sõna ja Jeesus on siin samad. Ta ütleb: "Tema oli maailma valgus,
Temas oli elu ja Sõna sai lihaks."
Ta elas meie keskel.
See on nii oluline asi. See on nii tohutult tähtis.
Jumala ligiolu, mida ma koguduses võin tunda,
või lootus, mis mus' tekib, kui keegi minu eest palvetab,
on imeline ja ma tean, et Jeesus on minuga koos.
Aga kuidas seda kaasa võtta, kui lähen koosolekult koju?
Kuidas ma kodus toime tulen, kui olen keerulises olukorras?
Võin selle sama raamatu koosolekult kaasa võtta.
Võin selle oma kotti panna ja enesega koju kaasa viia.
See on minuga, kui olen hädas, see on minuga, kui laman voodis,
kui ma ei suuda püstigi tõusta võib see minuga tulla haiglasse.
See võib tulla minuga arsti juurde, see on minuga koos kogu aeg.
Igal soomlasel, eestlasel, rootslasel ja venelasel
ning kõigil erinevatel saate vaatajatel, on olemas Piibel.
Kui sul seda pole, siis osta või küsi mõne sõbra käest.
See on meiega alati kaasas, selle külge võime klammerduda.
Jumala Sõna ütleb, et Jeesus ja Sõna on üks ja sama.
Jeesus ja Sõna on üks.
Kui see Sõna mind puudutab, siis puudutabki mind Jeesus.
Jeesus ei puuduta meid ainult Püha Vaimu kaudu.
Paljud meist võivad tunda,
et nad pole kogenud mitte mingisugust Püha Vaimu ligiolu.
"Mul ei ole mitte ühtki kogemust Jumalaga."
"Ma pole mitte kunagi mitte midagi sellist tundnud."
Sellel pole üldse absoluutselt mingit vahet.
Kui ei tunne kusagil ega mitte kunagi,
siis see Sõna on kogu aeg sama. See Sõna on elav Sõna.
Jeesus sai inimeseks, Sõna sai lihaks.
Ta elas meie keskel.
Kui manustame seda Sõna,
siis see Sõna saab mind puudutada ja puudutada ka mu ihu.
See Sõna saab puudutada haiget kohta.
See Sõna on Jeesus.
Jeesuse puudutus minu elus,
minu argipäevas ja otse minu haiguses.
Halleluuja!
Tähendab, et meil on ravim.
Me ei pea minema kaugele, et otsida Jeesust ja abi.
Jeesus on Jumala Sõna.
Mõtle, Joy, et kui Jeesus tagasi tuleb,
siis Tema kuuele on kirjutatud Tema nimi.
Seal pole kirjas Jeesus. Seal on kirjas Jumala Sõna.
Iga kord, kui võtad Piibli kätte ja loed Jumala Sõna,
iga kord kui haarad sellest, haarad sa kinni Kristusest.
Kristus on Jumala Sõna.
Iga kord, kui loed seda, kohtud Jeesusega ja Ta tegutseb,
Ta tuleb oma ligioluga su juurde. Isegi, kui sa mitte midagi ei tunne.
See ei ole lihtsalt raamat paljude teiste raamatute seas.
See on elava Jumala Sõna.
Piibel annab selle kohta ka tõotuse.
Kas sul on see kirjakoht? - Millist neist paljudest silmas pead?
Esmalt Psalmid 89:35 - Jah, võta see esmalt.
"Ma ei riku oma lepingut
ega muuda seda, mis on lähtunud mu huulilt."
Tema ei muuda öeldut.
Jeesus Kristus on sama eile, täna ja igavesti.
Selles Psalmis ütleb Issand, et Ta ei muuda seda,
mis on Tema huulilt lähtunud.
Kui Sõna on Tema suust väljunud, siis ei muuda Ta seda kunagi.
4. Moosese 23:19
"Jumal ei ole inimene, et ta valetaks, inimlaps, et ta kahetseks.
Kas tema ütleb, aga ei tee, või räägib, aga ei vii täide?"
Jeesus Kristus on sama eile, täna ja igavesti
ja samamood ei muutu see Sõna.
Kui Ta midagi on öelnud, siis nii see ka on.
Kui Sõna on lähtunud Tema suust, siis see püsib ja on, ega muutu.
Iga kord, kui mul on valud, mured ja vaevad, võtan uuesti
ikka ja jälle selle sama Sõna ning vaatan neid samu sõnu.
Sõna on alati seesama, Jeesus selles on alati sama.
Kümne, viiekümne, saja aasta pärast - ja igavesti. - Ta on alati sama.
Sama Jeesus, kes minuga kohtub hommikul, päeval, õhtul ja alati.
See on nii lohutav.
Sama Jeesus, sama Sõna räägib minuga ikka ja jälle,
puudutab mind ikka ja jälle.
Kui me siin praegu vaatame neid sõnu
ja räägime neid sõnu ning süveneme neisse,
siis see Sõna puudutab meid ka nüüd.
Me ei pea ootama mingit erilist vägevat palvet
või et tuleks tervendusjutlustaja ja palvetaks minu eest.
See on muidugi ka imetore.
Me ei pea ootama isegi selle saate lõpupalvet.
Sõna puudutab meid juba praegu ja Jeesus puudutab läbi oma Sõna.
Kui Sõna mind praegu minu südames ja sisimas puudutab,
siis tekib minus küll rõõm ja innustus. Lootus tekib just nüüd.
See on nii julgustav.
Psalmis 103 öeldakse:
"Tema annab andeks kõik su ülekohtu,
tema parandab kõik su tõved."
Kui loen seda prooviks minuti või paari pärast,
siis see ei ole muutunud.
Issand annab ikka andeks kõik minu patud
ja ravib kõik mu haigused.
Kas see ikka peab paika?
Kui ma selle raamatu koju viin ja loen sealt Psalmi 103:3,
on ikka nii: "Tema annab andeks kõik su ülekohtu,
tema parandab kõik su tõved." - Kas hakkab juba kohale jõudma?
Tasapisi hakkab jõudma. - Vaevalt, et nii kiiresti.
Mitme korraga ehk küll. - Imeline, et see Sõna ei muutu.
Minu sümptomid, tunded ja päev võivad pidevalt vahelduda,
aga iga kord, kui selle koha avan, annab Ta kõik mu patud andeks
ja tervendab kõik minu haigused.
Ta on alati sama. - Igal korral.
Igavesti. Kui ma selle avan, on see sama ka järgmisel nädalal
ja järgmisel aastal on see sama
ning kui pärandan selle lastele ja nemadki seda loevad,
on see ikka sama. Aamen.
Ta on alati meie tervendaja.
Nagu Joy äsja luges,
siis juba Tema sõna garanteerib, et Ta ei luba, mida Ta ei täida.
Ta ei ole inimene, kes valetab. Vahetevahel. - Või mõtleb ümber.
Tema ei muuda meelt, Tema Sõna on alati samasugune.
Loeme nüüd Õpetussõnad 4:20
Seda loeme peaaegu igas saates, sest see on nii vägev sõnum.
See on elumuutev asi. Õpetussõnad 4:20
"Mu poeg, pane tähele mu sõnu, pööra oma kõrv mu kõnede poole!
Ära kaota neid enesel silmist, hoia need oma südames."
Miks on tähtis kuulata Issanda sõnu?
Miks peab pöörama oma kõrva Tema sõnade poole
ja hoida neid oma südames?
"Sest need on eluks sellele, kes need leiab
ja terviseks kogu ta ihule!"
Need sõnad, mida Jumal räägib ja sõnad, mida Jeesus räägib,
on ravim.
Haigena olles vajame ravimit. Kas pole nii?
Me vajame rohtu.
Vajame ravimit, mis läheb haigesse kohta
ja puudutab just seda haiget kohta.
See mõjub imelisel ja tervendaval moel.
Ravim on sageli väikeses kapslis. Kapsel näib nagu plastmass.
Kapsli sees on aga toimeaine.
Ravimifirma on seda uurinud,
seda on katsetatud aastaid loomade ja inimeste peal.
Kuni on järeldatud, et kapsli sisu avaldab mõju just sellele tõvele.
Kui seda ravimit võtta, läheb see haiguse tekitajani
ja toob endaga kaasa tervendavat mõju.
Paljud ravimid on väga head ja efektiivsed.
Pidage meeles, et tervenemisest rääkides
ei räägi me mingil juhul arstide ja ravimite vastu.
Me oleme samal poolel arstide, haiglate ja tervishoiutöötajatega.
Püüame nagu Jumal ja Jeesuski leevendada igal moel vaeva.
Võime mõtelda sellest ka nii - Piibli sõnul on Jumala Sõna ravim.
See on täpselt sama asi.
Piibel ütleb ka, et Jumala Sõna on seeme.
Jeesus ise ütleb nii.
Seeme näib peale vaadates väike ja vähetähtis.
See võib tunduda prügina.
Kui see vedeleks siin laua peal,
siis kuidas võiks sellest üldse midagi head kasvada?
Kuidas võks sellest kasvada ilus, suur ja uhke puu?
Aga seemne sees on midagi väga imelist.
Kui me külvame ja paneme selle maamulda,
siis esmalt seeme avaneb
ja sellest hakkab tasapisi kasvama see puu või lill.
Lihtsalt imekspandaval viisil.
Selle väikese seemnekese sees on kõik,
mida puu, lille või porgandi jaoks on tarvis.
On imeline, mis kõik seal sees on.
Kuidas saab selle sees olla terve puu DNA ja kõik osad?
Jumala Sõna on selline. Jumala Sõna on ravim.
See on nagu kapsel, mis ei näi millegi erilisena.
Kui ma selle avan ja hakkan siit endale manustama,
siis see toimib arstimina, see on elav Sõna.
Johannese evangeeliumi alguses öeldakse:
"Sõna sai lihaks ja elas meie keskel."
See on elav Sõna, mis toob kaasa elu.
Nagu seeme, mille külvame oma südame pinnasesse.
See hakkab seal kasvatama vilja selle seemne liigi järgi.
See kasvatab vilja selle Sõna järgi.
On imeline teada, et võin teha midagi.
Ma ei pea ootama, et imeline maavärin tuleks
ja minu ihus mõni muutus toimuks.
Ma võin võtta oma ravimit.
Mul on ravim, mille arst välja kirjutas
ja mul on ka Jeesuse ravim ja kõik need lohutavad sõnad.
Mul on jõudu andvad sõnad, mul on see kõik olemas.
Ma võin neid võtta, kui olen hädas.
Võin neid manustada, kui on hirm või on valus.
Võin võtta Piibli kätte ja hakata otsima ning küsima,
mida Jeesus ütleb?
"Räägi minuga, aita mind! Anna mulle mõni kirjakoht!"
Kui võtame ja loeme Psalme, siis me võtame ravimit
ja märkame, et Ta on minuga, ma polegi üksi.
Ta on näinud mind juba mu eos. Psalm 91 ütleb, et Ta on mu kaitse.
Ta on minu mäelinnus, ma ei pea midagi kartma.
See on imeline asi.
See on nii tähtis,
sest see annab meile kõigile midagi, mida me saame teha.
Olgu haigus krooniline või lühemat aega kestnud,
me võime minna Jumala Sõna juurde ja leida sealt ravimi.
Mul on siin oliivipuuoks.
See on küll tehismaterjalist, kuid see on sellegipoolest kaunis.
Oliivipuu seeme on nii väike.
Ometi on selles oliiviseemnes kogu vajalik info olemas.
Kui see külvata õigesse pinnasesse, kasta ja hooldada,
siis sellest kasvab uus oliivipuu.
Jeesus räägib seemnest. Ta ütleb, et Sõna on seeme.
See tuleks külvata meie südamesse.
Jeesus ütleb, et külvates heasse pinnasesse,
võttes selle tõeliselt oma südameisse vastu,
siis kannatlikkuse ja usu kaudu
kannab see kolmekümne, kuuekümne ja sajakordset saaki.
Võime uskuda ja usaldada, et külvates seda oma südamesse,
see tervendab meid.
Piiblis, Jesaja raamatus 55:8, on ka selline tõotus:
"Aga minu mõtted ei ole teie mõtted,
ja teie teed ei ole minu teed, ütleb Issand." See jätkub veel.
"Sest otsekui taevad on maast kõrgemal,
nõnda on minu teed kõrgemad kui teie teed,
ja minu mõtted kõrgemad kui teie mõtted.
Sest otsekui vihm ja lumi tulevad taevast alla
ega lähe sinna tagasi,
vaid kastavad maad
ja teevad selle sigivaks ning kandvaks,
et see annaks külvajale seemet ja sööjale leiba,
nõnda on ka minu sõnaga, mis lähtub mu suust."
Jumala Sõna on Jumala kõne meile.
"...see ei tule tagasi mu juurde tühjalt,
vaid teeb, mis on mu meele järgi,
ja saadab korda, milleks ma selle läkitasin."
Jumala Sõna on väeline ja teeb, mille jaoks see on välja saadetud.
Tervendav kirjakoht tervendab, lohutav kirjakoht lohutab -
see on elav Sõna, mis muudab olukordi.
See tähendab, et meil kõigil on ravimipakk.
See võib olla kodus, kaasas, mobiilis, arvutis, paberkandjal.
Võime internetist kuulata Jumala Sõna.
Iga kord, kui kuulame Jumala Sõna, on sellel tervendav mõju. - Aamen.
Iga kord on sellel tervendav mõju ning me saame uskuda sellesse,
et Sõna ei lähe tühjalt tagasi, vaid teeb seda, milleks see saadeti.
See paneb kasvama
ja laseb korda minna selle, mille jaoks see saadeti.
Kas sobib, et võtame nüüd aega palvetamiseks?
Loen veel lõpetuseks kirjast Roomlastele 1:16
"Sest ma ei häbene evangeeliumi, see (evangeeliumi hea sõnum)
see on Jumala vägi päästeks igaühele, kes usub."
Siin kasutatakse sõna "sozo", mis tähendab ka tervenemist.
Evangeeliumi hea sõnum on vägi päästeks ja terviseks.
Tänu, Issand, et saame koos tulla Sinu palge ette.
Tänu, Issand, et saame lõõgastunult istuda Su ees.
Tänu, Issand, et Su imeline armastuse ja õiguse päike
võib paista meie eludesse.
Sa vaatad meid armuliku pilguga.
Tänu, Issand, et Su arm võib voolata nüüd igaühe ellu,
eriliselt igasse haigesse kohta.
Võid palvetades panna käe selle koha peale, kui soovid.
Tänu, Issand, et puudutad igaühte haige koha pealt.
Issand, me rõõmustame selle üle, et iga kord, kui sind kohtame,
on see tervendav kohutmine. Su puudutus on alati tervendav.
Kui Su Sõna meid puudutab, on see alati tervendav puudutus.
Tänu, Issand, et Su imeline tervendav vägi
saab minna praegu selle haiguse juureni.
Jeesuse nimel,
kuulutan igale vaatajale otse selle haiguse juurele
Jeesuse nimel.
Issand, oled öelnud, et võime käskida seda haigust
nagu sina käskisid viigipuul kuivada.
Ma kõnetan nüüd otse iga vaataja haigust
ja ütlen: Jeesuse nimel, mine sealt minema!
Kerki ja heida end merre, Jeesuse nimel!
Nagu kitkuksin umbrohtu,
võime võtta selle haiguse ära praegu, Jeesuse nimel.
Koos juurte ja kõige muuga. Tänu, Issand!
Tänu, Issand, Sinult saabuva vabaduse eest!
Püha Vaim, Sa puudutad seda kohta oma terviklikuks tegeva väega,
oma tervendava väe ja parandava väega.
Püha Vaim, Sina oled Looja.
Tänu, et kui on uut vaja, lood Sa ka praegu uut!
Sa lood Jeesuse nimel päris uusi kudesid ja rakke.
Mina teen kõik uueks, ütleb Issand.
Tänu, Issand!
Tänu, Issand, et Sa läkitad tänagi oma Sõna välja
ja see on tervendav Sõna.
Tänu, Issand, et saame tänagi kuulutada Psalmi 103:3
Sina annad andeks kõik meie ülekohtu,
Sina parandad kõik me tõved.
Kuulutame seda kirjakohta meie kõikide ihudesse.
Me kuulutame, et Sina saatsid Sõna ja tervendasid nad kõik.
Me kuulutame Jumala Sõna.
Kuulutame, et Sinu haavade ja vermete läbi, Jeesus,
on meid juba terveks tehtud. Meid on üleni terveks tehtud.
Me kuulutame Jumala Sõna iga haiguse üle.
Tänu, et Su Sõna ei tule tühjalt tagasi,
vaid see teeb seda, mille jaoks Sa selle täna välja saadad.
Tänu selle eest! Sinu Sõna on ravim kogu meie ihule.
Jeesuse nimel, aamen.
Tänu Issandale TV7 eest.
Tänu Issandale, et saame levitada evangeeliumi
pea kõikjale maailma,
sest interneti kaudu võib seda kõikjal vaadata.
Kui soovid toetada TV7 saadete tegemist,
võid helistada numbrile 900 1777 Kõne maksab Eestis 7 eurot.
Võid kasutada ka kontonumbreid, mida näed peagi ekraanil.
Kui soovid teada rohkem meie tööst ja krislikust koolist,
kus me Joyga töötame,
võid külastada kodulehekülge: www.kristillinenkoulu.org
Ole õnnistatud ja tervendatud Jeesuse nimel!
Aamen.
Tõlge: Meeli ja Marko Martin